CELEX: E2022P0006
Language: ro
Date: 2022-06-03 00:00:00
Title: Acțiune introdusă la 3 iunie 2022 de către Autoritatea AELS de Supraveghere împotriva Islandei (Cauza E-6/22) 2022/C 271/09

14.7.2022   
            
            
               RO
            
            
               Jurnalul Oficial al Uniunii Europene
            
            
               C 271/10
            
         
      Acțiune introdusă la 3 iunie 2022 de către Autoritatea AELS de Supraveghere împotriva Islandei
      (Cauza E-6/22)
      (2022/C 271/09)
      La data de 3 iunie 2022, Autoritatea AELS de Supraveghere, reprezentată de Kyrre Isaksen, Ingibjörg-Ólöf Vilhjálmsdóttir și Melpo-Menie Joséphidès, în calitate de agenți ai Autorității AELS de Supraveghere, Avenue de Arts 19H, B-1000 Bruxelles, Belgia, au introdus o acțiune împotriva Islandei la Curtea de Justiție a AELS.
      Autoritatea AELS de Supraveghere solicită Curții de Justiție a AELS:
      
                  1.
               
               
                  să declare că Islanda nu și-a îndeplinit obligațiile care îi revin în temeiul articolului 7 din Acordul privind SEE, prin faptul că nu a inclus în ordinea sa juridică internă actul menționat la punctul 19bi din anexa IX la Acordul privind Spațiul Economic European [Regulamentul delegat (UE) 2016/778 al Comisiei din 2 februarie 2016 de completare a Directivei 2014/59/UE a Parlamentului European și a Consiliului în ceea ce privește circumstanțele și condițiile în care plata contribuțiilor ex post extraordinare poate fi amânată parțial sau integral și în ceea ce privește criteriile de stabilire a activităților, serviciilor și operațiunilor cu privire la funcțiile critice și de stabilire a liniilor de activitate și a serviciilor asociate cu privire la liniile de activitate esențiale], astfel cum a fost adaptat prin Protocolul 1 la Acordul privind SEE;
               
            
                  2.
               
               
                  să dispună suportarea cheltuielilor de judecată de către Islanda.
               
            Situația de fapt și de drept și motivele invocate:
      
                  —
               
               
                  Prin această cerere, Autoritatea AELS de Supraveghere solicită să se declare că Islanda nu a adoptat măsurile necesare pentru a include în ordinea sa juridică internă actul menţionat la punctul 19bi din anexa IX la Acordul privind Spațiul Economic European („Acordul privind SEE”), și anume Regulamentul delegat (UE) 2016/778 al Comisiei din 2 februarie 2016 de completare a Directivei 2014/59/UE a Parlamentului European și a Consiliului în ceea ce privește circumstanțele și condițiile în care plata contribuțiilor ex post extraordinare poate fi amânată parțial sau integral și în ceea ce privește criteriile de stabilire a activităților, serviciilor și operațiunilor pentru funcțiile critice și de stabilire a liniilor de activitate și a serviciilor asociate pentru liniile de activitate esențiale (denumit în continuare „actul”), astfel cum a fost adaptat prin Protocolul 1 la Acordul privind SEE.
               
            
                  —
               
               
                  Autoritatea AELS de Supraveghere susține că Islanda nu și-a îndeplinit obligațiile care îi revin în temeiul articolului 7 din Acordul privind SEE, prin faptul că nu a inclus în ordinea sa juridică internă actul menționat, în intervalul de timp prevăzut.